Diari Oficial de la Generalitat Valenciana


Sumari del DOGV 6043, del 25-06-2009 (2009/7375)

RESOLUCIÓ de 20 de maig de 2009, de la directora general de Producció Agrària, per la qual s'autoritza l'eliminació d'un zero o més situats a l'esquerra del número de set dígits que identifica l'explotació dins del municipi a les explotacions avícoles de posta de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7375


Data del document
:   20-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ocell de corral
    * ou
    * inspecció d'aliments

RESOLUCIÓ de 20 de maig de 2009, de la directora general de Producció Agrària, per la qual s'autoritza l'eliminació d'un zero o més situats a l'esquerra del número de set dígits que identifica l'explotació dins del municipi a les explotacions avícoles de posta de la Comunitat Valenciana. [2009/7375]  
En l'article 18 de la Llei 6/2003, de 7 de març, de la Generalitat, de Ramaderia de la Comunitat Valenciana, s'establix que el Registre d'Explotacions Ramaderes de la Comunitat Valenciana és el registre administratiu únic adscrit a la conselleria competent, en este cas la Conselleria d'Agricultura, Pesca i Alimentació, en què s'han d'inscriure preceptivament, per a l'exercici de l'activitat ramadera, totes les explotacions ramaderes amb unitats de producció radicades a la Comunitat Valenciana.  
En el punt primer de l'article 11 del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, s'establix que la Direcció General de Producció Agrària serà competent, entre altres matèries, en ramaderia.  
En la disposició final primera del Reial Decret 226/2008, de 15 de febrer, pel qual es regulen les condicions d'aplicació de la normativa comunitària de comercialització d'ous, es modifica el Reial Decret 372/2003, de 28 de març, pel qual s'establix i es regula el Registre General d'Establiments de Gallines Ponedores; concretament, l'apartat 4 de l'article 5 queda redactat com seguix:  
«4. Les autoritats competents de les comunitats autònomes atribuiran a cada establiment un número únic que garantisca la seua identificació. Este número està compost per dos dígits que corresponen al codi de la província, seguit de tres dígits per al codi del municipi on es troba l'establiments, seguit d'un codi de set dígits que els identifica de forma única dins del municipi.  
A l'efecte del marcatge d'ous previst en l'article 4 del Reglament (CE) núm. 1028/2006, del Consell, de 19 de juny de 2006, sobre normes de comercialització d'ous, quan els set dígits continguen un zero o més situats a l'esquerra, l'autoritat competent podrà autoritzar la seua supressió de manera que el número distintiu s'acurte i es posicione en una única línia en l'ou.»  
Com a conseqüència de les disposicions del reial decret esmentat i en virtut de les competències atribuïdes a la Direcció General de Producció Agrària d'acord amb el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, resolc:  
Autoritzar les explotacions avícoles de posta registrades de la Comunitat Valenciana a eliminar un zero o més situats a l'esquerra del número de set dígits que identifica l'explotació dins del municipi, de manera que el número distintiu s'acurte i es posicione en una única línia en l'ou.  
La present resolució no posa fi a la via administrativa i contra esta es pot interposar, en el termini d'un mes comptador des de l'endemà de la seua notificació o publicació, un recurs d'alçada davant del secretari autonòmic d'Agricultura, Pesca i Alimentació, de conformitat amb les disposicions dels artícles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 20 de maig de 2009.- La directora general de Producció Agrària: Laura Peñarroya Fabregat.